open-index/open-wikipedia-markdown huggingface dataset:
Jan-Johannes Tollet

**Jan-Johannes Tollet** (s. 1966) on entinen Keski-Suomen hyvinvointialueen johtaja. Koulutukseltaan Tollet on diplomi-insinööri. Hänellä on MBA-tutkinto. Aikaisemmin hän työskenteli Pohjois-Savon sairaanhoitopiirin johtajana sekä laboratorioliikelaitoskuntayhtymä Islabissa. Hänellä on aiempaa työkokemusta yritysjohtajana eri yrityksissä esimerkiksi matkapuhelinkauppa- sekä energia-alalla Unkarissa, Kiinassa, Singaporessa, Malesiassa sekä Yhdysvalloissa.

Tollet jätti eronpyynnön hyvinvointialueen johtajan tehtävästä, ja hänen työvelvoitteensa päättyi. Eronpyyntö käsiteltiin 3. marraskuuta 2025 aluehallituksen ylimääräisessä kokouksessa. Työ- ja elinkeinoministeriö julkaisi 21.tammikuuta 2026 tiedotteen, jonka mukaan Tollet on yksi Huoltovarmuuskeskuksen pääjohtajan paikkaa hakeneista.

Tolletin diplomityö *Materiaalinkäsittelylaitteita valmistavan yrityksen tuotantolaitteiden ennakoiva kunnossapito* hyväksyttiin Teknillisen korkeakoulun konetekniikan osastolla vuonna 1994.

## Yksityiselämä
Sukunimi Tollet on peräisin Belgiassa asuneilta valloniesi-isiltä, mutta suku on jo satojen vuosien ajan asunut Suomessa. Lapsuuden kotikieli hänellä oli ruotsi.

## Lähteet
Kelkkajääkiekko talviparalympialaisissa 2022

**Kelkkajääkiekko [[Talviparalympialaiset 2022|talviparalympialaisissa 2022]]** kilpailtiin 4. – 13. maaliskuuta 2022 Pekingin kansallisessa sisästadionilla. Turnaukseen osallistui seitsemän joukkuetta, kun Venäjä suljettiin pois turnauksesta. Turnaus pelattiin sekajoukkueilla. Mestaruuden voitti Yhdysvallat, joka voitti loppuottelussa Kanadan 5–0. Pronssia saavutti isäntämaa Kiina.

## Ottelut
### Alkulohkot
#### Lohko A

#### Lohko B

### Pudotuspelit

## Lähteet
Nils Blommér

**Nils Jakob Olsson Blommér** (12. kesäkuuta 1816 Ruotsi – 1. helmikuuta 1853 Rooma, Italia) oli ruotsalainen taidemaalari.

Blommér omaksui vaikutteita romantikko Moritz von Schwindiltä. Hän kuvasi maalauksissaan pohjoismaisia maisemia ja täytti niitä kansantaruston hahmoilla. Blommérin päätyöt *Näcken och Ägirs döttrar* ja *Ängsälvor* ovat Ruotsin kansallismuseossa. Blommér meni naimisiin Edla Blommérin (o.s. Jansson) kanssa mutta kuoli pian häiden jälkeen. Myös hänen vaimonsa oli taidemaalari mutta menetti leskeksi jäätyään halunsa maalata ja keskittyi miehensä muiston vaalimiseen. Blommérin kuolema Italiaan suuntautuneen matkan aikana johtui keuhkokuumeesta.

## Lähteet
Antti Lukkari

**Antti Matti Lukkari** (1993 – 5. tammikuuta 2023) oli suomalainen kokki.

Lukkari opiskeli Ravintolakoulu Perhossa vuosina 2009–2012 ja valmistui ravintolakokiksi. Hän osallistui kilpailuihin opiskeluajoistaan lähtien. Vuonna 2015 Lukkari palkittiin parhaana assistenttina Bocuse d'Or -kilpailussa Lyonissa. Hän avusti tuolloin Matti Jämséniä. Tämän voittonsa jälkeen Lukkari sai työpaikan kolmen Michelin-tähden Geranium-ravintolasta Kööpenhaminassa. Hän aloitti työskentelyn siellä joulukuussa 2015. Aiemmin hän oli työskennellyt G. W. Sundmansissa ja Kulosaaren Casinossa.

Lähes kuuden vuoden ajan Lukkari työskenteli kolmen Michelin-tähden Frantzén-ravintolassa Tukholmassa. Hänet nimitettiin siellä keittiömestariksi. 

Lukkari sairastui äkillisesti lomamatkalla Filippiineillä ja kuoli sairaalaan pääsystä huolimatta 29-vuotiaana. Lukkarilla oli todettu verenmyrkytys, tromboottinen trombosytopeeninen purppura ja munuaisvaurio. Hänet on haudattu Hietaniemen hautausmaalle Helsinkiin.

## Lähteet
Cyclocybe

**Cyclocybe** on Agaricales-lahkoon kuuluva sienisuku. Se sisältää lajeja, jotka on perinteisesti luokiteltu piennarsieniin (*Agrocybe*).

## Kuvaus
*Cyclocybe*-sienillä on monia yhteisiä piirteitä piennarsienten kanssa. Ne erottaa kuitenkin siitä, että *Cyclocybe*-suvussa ituhuokonen on surkastunut tai puuttuu kokonaan. 	
 Molemmissa suvuissa itiöpöly on ruskeaa.

## Luokittelu
*Cyclocybe*-sienet luokiteltiin aiemmin piennarsieniin, mutta piennarsienten suku oli tuolloin polyfyleettinen. Vuonna 2014 osa piennarsienistä erotettiin *Cyclocybe*-sukuun. Suku sisältää seuraavat lajit:
* Kantopiennarsieni (*Cyclocybe cylindracea*)
* Tummapiennarsieni (*Cyclocybe erebia*)
* *[[Cyclocybe erebioides]]*
* *[[Cyclocybe parasitica]]*
* *[[Cyclocybe salicaceicola]]*
* *[[Cyclocybe wrightii]]*

## Ruokasienenä
*Cyclocybe*-suvussa on useita ruokasieniä. Niitä viljellään kaupallisesti monissa Euroopan ja Itä-Aasian maissa. Suomessa tavattavaa tummapiennarsientä ei kuitenkaan pidetä ruokasienenä.

## Lähteet
Nanotutkinto

**Nanotutkinto** on sertifioitu verkkokoulutusohjelma, joka auttaa opiskelijoita kehittämään erityisosaamista tietojenkäsittelytieteeseen liittyvillä aloilla, esimerkiksi datatieteessä, ohjelmoinnissa, tekoälyssä, jne. Nanotutkinnon suorittamiseen menee yleensä 6–12 kuukautta. Tutkinnon kesto riippuu koulutusaiheesta ja ohjelmaa tarjoavasta verkkoalustasta.

## Katso myös
* Etäopiskelu
* Itseoppiminen

## Lähteet
Seututie 945

**Seututie 945** on seututie, joka johtaa Posion Perä-Posiolta Kemijärven Isollekylälle. Tien pituus on 80 kilometriä.

Seututie alkaa Posion kunnan Perä-Posiolta, missä tie erkanee kantatiestä 81. Tie kulkee Lapin järvimaisemassa Jumiskon, Ryti-Lehtolan ja Soppelan kylien kautta 80 kilometrin matkan, kunnes se yhtyy valtatien 5, kantatien 82 ja Eurooppatien E63 yhteiseen tieosuuteen Isollakylällä Kemijärvellä. Tie on asfaltoitu lukuun ottamatta Impolan ja Lehtiniemen välistä tieosuutta. Tie muuttuu asfaltoiduksi Lehtiniemessä Ahmaselän ylittävän sillan pohjoispuolella. Perä-Posiolta yhdystien 9451 liittymään tien osoitenimi on Morottajantie. Liittymästä Kemijärven kunnanrajalle tien osoitenimi on Isokyläntie. Kemijärven kunnanrajalta tien loppuun asti tien osoitenimi on Peräposiontie.

Vuonna 2021 tien keskimääräinen vuorokausiliikenne (KVL) oli 50–1&nbsp;200 ajoneuvoa vuorokaudessa. Tien vilkkain osa on Soppelan ja Isokylän välinen osuus, jolla liikenne oli 1&nbsp;200 ajoneuvoa vuorokaudessa. Muualla liikenne oli alle 300 ajoneuvoa vuorokaudessa.

## Lähteet
Walter Barylli

**Walter Barylli** (16. kesäkuuta 1921 Wien – 1. helmikuuta 2022) oli itävaltalainen viulisti.

Barylli sai varhaisimman viulunsoiton opetuksensa sukulaiseltaan ja jatkoi sitten opintoja Franz Maireckerin johdolla. Hän voitti 13-vuotiaana opiskelijoiden kilpailun, joka oli perustettu Fritz Kreislerin aloitteesta. Barylli istui itse myöhemmin perustetun Kansainvälisen Fritz Kreisler -kilpailun tuomariston jäsenenä. Barylli täydensi opintoja vielä Florizel von Reuterin johdolla. Hän aloitti 1. syyskuuta 1938 työskentelyn Wienin valtionoopperan ensimmäisenä viulistina, ja kaksi kuukautta myöhemmin hänestä tuli Wienin filharmonikkojen jäsen. Hän pääsi pian konserttimestariksi. Barylli soitti Wienin filharmonikoissa vuoteen 1972 saakka ja toimi sen puheenjohtajana vuosina 1966–1969. Wienin filharmonikoissa toimiessaan hän esiintyi toistuvasti solistina monissa viulukonsertoissa.

Barylli tunnettiin myös pitkään johtamastaan Barylli-kvartetista, joka teki lukuisia äänitteitä. Jäätyään eläkkeelle hän omistautui opetustyölle Musik und Kunst Privatuniversität der Stadt Wienissä. Vuonna 2006 arkistoista löytyi äänite huhtikuulta 1944, jolloin Barylli oli soittanut Clemens Kraussin johtamien Wienin filharmonikkojen solistina Wolfgang Amadeus Mozartin neljännen viulukonserton (D-duuri, K. 218) esityksessä. Preiser Records julkaisi levytyksen. Vuonna 2007 Neumarkt am Wallerseessa avattiin Baryllin mukaan nimetty aukio (Barylli-Platz).

Barylli julkaisi omaelämäkertateoksen. 16. kesäkuuta 2021 hänestä tuli ensimmäinen satavuotiaaksi elänyt Wienin filharmonikkojen jäsen. Hän kuoli seuraavan vuoden helmikuussa. 

## Lähteet
Ville Mensala

**Ville Mensala** (s**.** 1975) on Keski-Suomen hyvinvointialueen pelastusjohtaja. Koulutukseltaan Mensala on hallintotieteiden maisteri, insinööri (AMK), sairaanhoitaja ja pelastaja. Aiemmin hän on toiminut Helsingin pelastuslaitoksen esikuntapäällikkönä sekä Keski-Suomen pelastuslaitoksen (liikelaitos) pelastusjohtajana. Mensala toimii myös muun muassa Suomen Palopäällystöliiton Pelastustoiminta-jaoston puheenjohtajana sekä Vuoden palomiestoimikunnan jäsenenä.   

Mensalan hallintotieteen pro gradu -tutkielma "Pelastuslaitosten johtaminen - Vertaileva tutkimus neljän pelastuslaitoksen hallinnosta ja johtamiskäytännöistä" hyväksyttiin Tampereen yliopiston johtamiskorkeakoulussa kesäkuussa 2013. Pelastusopiston palopäällystön koulutusohjelmassa hyväksyttiin vuonna 2007 Mensalan opinnäyte "Sidosryhmätyytyväisyystutkimus: Keski-Suomen pelastuslaitos, Jyväskylän paloaseman ensihoitopalvelu".

Ville Mensalan isä, Markku Mensala toimi aikaisemmin Keski-Suomen pelastuslaitoksen ensimmäisenä pelastusjohtajana. 

## Lähteet
RAC-ralli 1980

**RAC-ralli 1980** (viralliselta nimeltään *36. Lombard RAC Rally*) oli rallin maailmanmestaruussarjan kilpailu kaudella 1980. Kilpailu järjestettiin 16. &ndash; 19. marraskuuta 1980 Bathissa. Kilpailu oli kauden toiseksi viimeinen ja erikoiskokeiden yhteispituus oli . Kilpailun voitti Henri Toivonen, jolle voitto oli ensimmäinen.

## Tulokset

## Lähteet

## Aiheesta muualla
* Toivonen's 'magical' maiden win at the 1980 RAC Rally
Kati Kallimo

**Kati Kallimo** (s. 1974) on Keski-Suomen hyvinvointialueen sosiaali- ja terveyspalveluiden toimialajohtaja. Koulutukseltaan hän on terveystieteiden maisteri, eMBA ja kauppatieteiden ylioppilas. Lisäksi hänellä on sairaanhoitajan ja terveydenhoitajan tutkinto. Aikaisemmin Kallimo toimi Jyväskylän kaupungin perusturvajohtajana. Hän hoiti myös hyvinvointialuejohtajan väliaikaista virkaa valmistelujohtajan tehtävässä kun Keski-Suomen hyvinvointialueen perustamista valmisteltiin. Aikaisemmin hän on toiminut vastuualuejohtajana vanhus- ja vammaispalveluissa, osastonhoitajana, palvelupäällikkönä, palveluyksikön johtajana, palvelujohtajana ja työterveyshoitajana.

Kallimon gerontologian ja kansanterveyden pro gradu -tutkielma "Työssä koetun fyysisen ja psyykkisen kuormituksen yhteys varhaiseläkeajatuksiin yli 50-vuotiailla teollisuustyöntekijöillä ja -toimihenkilöillä" hyväksyttiin Jyväskylän yliopiston liikunta- ja terveystieteiden tiedekunnan terveystieteiden laitoksella keväällä 2005. 

## Lähteet
Rosina Penco

**Rosina Penco** (8. huhtikuuta 1823 Napoli – 2. marraskuuta 1894 Porretta Terme) oli italialainen oopperalaulaja, joka oli äänialaltaan sopraano. Historioitsija, toimittaja Francesco Regli piti häntä Maria Malibranin ja Angiolina Bosion vertaisena *prima donnana*.

Penco esiintyi vuonna 1847 kiertävän italialaisseurueen jäsenenä Kööpenhaminassa oopperoissa *[[Lucia di Lammermoor]]*, *[[Don Pasquale]]* ja *[[Linda di Chamounix]]*. Vuoden 1848 puoleenväliin mennessä seurue oli siirtynyt Tukholman Mindre teaterniin, jossa se esiintyi lukuisissa oopperoissa. Tämän jälkeen Penco liittyi Freybergin italialaiseen oopperaseurueeseen Berliinissä, jossa hänen ensimmäinen roolinsa oli *Lucia di Lammermoorin* nimirooli. Penco sai seuraavan kiinnityksensä Konstantinopolista. Vuodesta 1851 alkaen hän teki esiintymisiä Italian eri kaupungeissa. 19. tammikuuta 1853 Penco loi Roomassa Leonoran roolin Giuseppe Verdin oopperan *[[Trubaduuri (ooppera)|Trubaduuri]]* kantaesityksessä. Hän toisti roolin lukuisia kertoja, todennäköisesti viimeisen kerran kaksikymmentä vuotta myöhemmin Madridissa. Hän teki esiintymisiä myös muun muassa Covent Gardenissa ja ensimmäisen kerran marraskuussa 1855 Pariisin Théâtre-Italienissa.

Pencon veli Francesco oli tanssija. Penco meni naimisiin Nicolò Elenan kanssa.

## Lähteet
Gent–Wevelgem 2022

**Gent–Wevelgem 2022** oli järjestyksessään 84. maantiepyöräilyn miesten Gent–Wevelgem-kilpailu. Se käytiin 248,8 kilometrin reitillä Ypres'stä Wevelgemiin 27. maaliskuuta 2022. Kilpailu kuului UCI World Touriin.

Biniam Girmay voitti kilpailun kukistettuaan neljän ajajan loppukirissä Christophe Laporten, Dries Van Gestelin ja Jasper Stuyvenin. Eritrealaisesta Girmaysta tuli ensimmäinen afrikkalainen Gent–Wevelgemin voittaja.

Samana päivänä ajettiin yhdennentoista kerran naisten Gent–Wevelgem-kilpailu. Myös se alkoi Ypres'tä ja päättyi Wevelgemiin, reitin pituus oli 159 kilometriä. Kilpailu kuului UCI Women's World Touriin.

Elisa Balsamo voitti massakiriin päättyneen kilpailun ennen Marianne Vosia ja Maria Giulia Confalonieria. Balsamo voitti kolmannen peräkkäisen World Tour-kilpailun Trofeo Alfredo Bindan ja Classic Brugge–De Pannen jatkoksi.

## Miesten kilpailun tulokset

## Miesten kilpailuun osallistuneet joukkueet
Lähde: Pro Cycling Stats

## Naisten kilpailun tulokset

## Naisten kilpailuun osallistuneet joukkueet
Lähde: Pro Cycling Stats

## Lähteet
Yhdysvaltain kuvernöörinvaalit 2022

Osassa Yhdysvaltain osavaltioista ja territorioista **järjestettiin kuvernöörinvaalit** vuoden 2022 välivaalien yhteydessä 8. marraskuuta. Kuvernöörinvaalit pidettiin 36 osavaltiossa ja 3 territoriossa. Näistä 31 istuvalla kuvernöörillä oli mahdollisuus asettua uudelleen ehdolle.

## Vaalit
Kuvernöörinvaalit järjestettiin seuraavissa osavaltioissa ja territorioissa:

*  Alabama
*  Alaska
*  Arizona
*  Arkansas
*  Kalifornia
*  Colorado
*  Connecticut
*  Florida
*  Georgia
*  Havaiji
*  Idaho
*  Illinois
*  Iowa
*  Kansas
*  Maine
*  Maryland
*  Massachusetts
*  Michigan
*  Minnesota
*  Nebraska
*  Nevada
*  New Hampshire
*  New Mexico
*  New York
*  Ohio
*  Oklahoma
*  Oregon
*  Pennsylvania
*  Rhode Island
*  Etelä-Carolina
*  Etelä-Dakota
*  Tennessee
*  Texas
*  Vermont
*  Wisconsin
*  Wyoming
*  Guam
*  Pohjois-Mariaanit
*  Yhdysvaltain Neitsytsaaret
*  Washington DC

Seuraavissa osavaltioissa järjestettiin myös erikseen varakuvernöörinvaalit:

*  Alabama
* 
* 
* 
* 
*  Nevada
* 
*  Rhode Island
* 
* 

## Tulokset
Republikaanit voittivat yhteensä 26 ja demokraatit 24 kuvernöörinpaikkaa. Erillisten varakuvernöörinvaalien osalta demokraatit voittivat kolmessa osavaltiossa (Kalifornia, Rhode Island ja Vermont) ja republikaanit kaikissa muissa. Demokraatit voittivat useissa osavaltioissa sellaiset republikaanien vastaehdokkaat, jotka olivat kieltäneet vuoden 2020 presidentinvaalien tuloksen ja saaneet entisen presidentin Donald Trumpin tuen. Tällaisia osavaltioita olivat mm. Arizona, Pennsylvania ja Wisconsin.

Kuvernöörinvaalien osalta saavutettiin myös muutamia merkittäviä virstanpylväitä:

* : Wes Moore (osavaltion ensimmäinen afroamerikkalainen kuvernööri)
* : Sarah Huckabee Sanders (osavaltion ensimmäinen naispuolinen kuvernööri)
* : Maura Healey (Yhdysvaltain ensimmäinen avoimesti lesbo kuvernööri ja osavaltion ensimmäinen naispuolinen kuvernööri)
* : Kathy Hochul (osavaltion ensimmäinen naispuolinen kuvernööri)

## Lähteet
Dvoritšna

**Dvoritšna** () on kaupunkityyppinen taajama Ukrainan Harkovan alueen itäosan Kupjanskin piirissä, Donetsin Oskil-sivujoen varrella. Dvoritšnasta on 162 kilometriä aluekeskus Harkovaan.

Väkiluvuksi on arvioitu 3&nbsp;387 (1.1.2021). Vuoden 2001 väestönlaskennassa taajamassa oli 4&nbsp;489 asukasta, joista enemmistö oli ukrainalaisia. Paikkakunta oli aiemman Dvoritšnan piirin keskus. Heinäkuun 2020 aluehallinnollisen uudistuksen yhteydessä siitä tuli osa 133&nbsp;135 asukkaan (2021) Kupjanskin piiriä.

Taajaman koillispuolella Oskiljoen varrella sijaitsee Dvoritšnan kansallispuisto. 
 

Venäjä miehitti taajaman keväällä 2022 osana hyökkäystään Ukrainaan. Ukrainan asevoimat vapautti taajaman miehittäjistä lokakuun 2022 alussa. Venäjä jatkoi sotilaallisia iskuja taajamaan sen jälkeenkin.

## Lähteet

## Aiheesta muualla
Samsung Galaxy A33

**Samsung Galaxy A33** on Samsungin 17. maaliskuuta 2022 julkistama älypuhelin. Sen myynti alkoi Suomessa huhtikuussa.

Puhelimessa on kahdeksanydinprosessori ja 6,4 tuuman näyttö, joka tuke 90 hertsin virkistystaajuutta. Tallennustilaa on valittavana 128 gigatavua tai 256 gigatavua ja keskusmuistia neljä, kuusi tai kahdeksan gigatavua. Tallennustila on laajennettavissa enintään yhden teratavun microSD-kortilla. Akun kapasiteetti on 5&nbsp;000 milliampeerituntia, ja se tukee 25 watin latausta. Puhelimessa on näytönalainen sormenjälkitunnistin. Puhelimen IP-luokitus on 67, ja se on veden- ja pölynkestävä. Käyttöjärjestelmänä on Android 12 ja käyttöliittymänä One UI 4.1. Puhelimelle on luvattu neljä vuotta Android-järjestelmäpäivityksiä ja viisi vuotta tietoturvapäivityksiä.

## Lähteet

## Aiheesta muualla

*Samsung Galaxy A33 Samsungin sivuilla
Carl Alexander Heideloff

**Carl Alexander Heideloff** (1788–1865) oli saksalainen arkkitehti, taidemaalari ja kaivertaja. Hän oli Nürnbergin polyteknillisen opiston professori vuodesta 1822.

Heideloff oli gotiikan taiteen innokkaimpia puolestapuhujia Etelä-Saksassa. Hän suunnitteli useita kirkkoja mm. Leipzigiin ja Nürnbergiin; linnoja, kuten Lichtenstein Svaabiassa vuonna 1842, sekä uudisti rakennuksia. Hänen tunnetuin maalauksensa on *Keisari Maksimilian herttua Eberhard Partasuun haudalla*. Heideloff on kirjoittanut kirjoja arkkitehtuurista.

## Teokset
* *Ornamentik des Mittelalters* (1838–1852)
* *Bauhütte des Mittelalters in Deutschland* (1844)
* *Die Kunst des Mittelalters in Schwaben* (1855)
* *Nürnbergs Baudenkmäler der Vorzeit* (1838–1843; 1855)

## Lähteet

## Aiheesta muualla
Arto Arvonen

**Arto Asko Aulis Arvonen** (1. helmikuuta 1944 Loimaa – 29. syyskuuta 2020 Kauniainen) oli suomalainen yritysjohtaja, joka sai kauppaneuvoksen arvonimen.

Arvosen vanhemmat olivat maanviljelijä Taito Arvonen ja Saima Uusitalo ja puoliso Ilse Annikki Setälä. Arvonen valmistui merkonomiksi 1965 ja suoritti liikkeenjohdollisen kenttäkoulutuksen Suomen Osuuskauppaopistossa 1966–1968 sekä useita liikkeenjohdon kursseja. Hän oli harjoittelija Kauppakunta Kalannissa 1966–1967, SOK:n Helsingin konttorin harjoittelija 1967–1968, koulutusosaston kouluttaja 1968–1972, tarkastusosaston tilintarkastaja ja piirivalvoja 1972–1975, SOK-Järjestön Takaus Oy:n toimitusjohtaja 1974–1975, Someron Osuuskaupan toimitusjohtaja 1975–1978 ja Salon Seudun Osuuskaupan toimitusjohtaja 1979–2004. Arvosella oli myös useita osuustoiminnallisia ja muita luottamus- ja asiantuntijatehtäviä. Hän oli muun muassa SOK:n hallintoneuvoston jäsen ja toimi myös hallintoneuvoston  varapuheenjohtajana. Kauppaneuvoksen arvonimen hän sai 1996. 

## Lähteet
Strade Bianche 2022

**Strade Bianche 2022** oli järjestyksessään kuudestoista maantiepyöräilyn miesten Strade Bianche -kilpailu. Se käytiin 184 kilometrin reitillä, jossa Siena toimi sekä lähtö- että maalipaikkana, 5. maaliskuuta 2022. Kilpailureitillä oli yksitoista hiekkatieosuutta. Kilpailu kuului UCI World Touriin.

Tadej Pogačar voitti kilpailun. Hän karkasi Monte Sante Marien hiekkatieosuudella 50 kilometriä ennen maalia, ja kasvatti johtonsa muutaman kilometrin aikana yli puoleen minuuttiin. Alejandro Valverde ja Kasper Asgreen karkasivat viiden pyöräilijän takaa-ajoryhmästä noin 15 kilometriä ennen maalia. Valverde ratkaisi kilpailun toisen sijan pudottamalla Asgreenin kyydistään viimeisellä kilometrillä.

Samana päivänä ajettiin kahdeksannen kerran naisten Strade Bianche -kilpailu. Myös siinä Siena oli lähtö- ja maalipaikkana, reitin pituus oli 136 kilometriä. Kilpailu kuului UCI Women's World Touriin.

Lotte Kopecky voitti kilpailun kukistettuaan loppukirissä Annemiek van Vleutenin. Kaksikko oli irronnut 12 ajajan kärkiryhmästä yhdessä Ashleigh Moolman-Pasion kanssa viimeisen kilometrin aikana, Via Santa Caterinan nousun jyrkimmällä osuudella, van Vleutenin iskun seurauksena.

## Miesten kilpailun tulokset

## Miesten kilpailuun osallistuneet joukkueet
Lähde: Pro Cycling Stats

## Naisten kilpailun tulokset

## Naisten kilpailuun osallistuneet joukkueet
Lähde: Pro Cycling Stats

## Lähteet
Mertjärvi (kylä)

**Mertjärvi** oli kylä Kirvun länsilaidalla luovutetussa Karjalassa, saman nimisen järven kaakkoiskulmalla.

Kylä sijaitsi Kirvun lounaiskolkassa, rajanaapureinaan sekä Jääski että Antrea. Lähimmät muut kylät olivat Kirvun Lietlahti ja Kirvunkylä, Antrean Liikola ja Jääsken Laukkala ja Patjaala. Kylässä oli sotien aikaan viitisenkymmentä asuintaloa sekä koulu ja seurantalo. Kylä jakaantui useaan osa-alueeseen: Yläkylä, Alakylä, Järventaus, Laurilan kulma, Mesnurkka ja Suontaus. Maastoltaan kumpuilevassa kylässä oli useita korkeita mäkiä kuten Tornimäki, Linnavuori ja Kiikkamäki, vaikka Mertjärven perukka olikin alavaa maata. Jääskestä Kirvuun ja edelleen Viipuriin menevä tie jakoi kylän kahtia Mertjärven Rujanlahden kohdalta. Maakirjoihin kylä tuli vuonna 1543, mutta se lienee ollut asuttu jo paljon aiemmin. Kylän pinta-ala oli noin 3 361 hehtaaria, josta viljelysmaata oli 794 hehtaaria. Kansakoulun kylä sai syksyllä 1905. 

Jatkosodan aikana kylä oli sotatoimialueena. Vuonna 1944 kylässä asui noin 300 henkilöä. Sotien jälkeen suuri osa kyläläisistä siirtyi evakkoina Orimattilaan. 

## Lähteet
Matti Nummelin (ympäristöneuvonantaja)

**Matti Olavi Nummelin** (26. helmikuuta 1950 Tampere) on Helsingin yliopiston eläintieteen dosentti ja Turun yliopiston ympäristötieteen dosentti, sekä tietokirjailija. Hän toimi 1999–2018 ulkoministeriön ympäristöalan neuvonantajana, jossa ominaisuudessa toiminut EU:n neuvottelijana kansainvälisissä ympäristösopimuksissa (mm. Pariisin ilmastosopimus ja YK:n Aavikoitumissopimus) ja OECD:n kehitysapukomitean ympäristöasiantuntijoiden verkoston puheenjohtajana (OECD DAC ENVIRONET). Hän on Suomen IUCN-komitean puheenjohtaja. 

Nummelin on myös Ilmastoisovanhempien ja Korkeasaaren ystävät ry:n pitkäaikainen puheenjohtaja.

Nummelin on hyönteistutkija, hänen väitöskirja käsitteli vesimittariluteiden käyttäytymistä. Hän on tutkinut tropiikissa hyönteisyhteisöjä erilaisilla metsänkäsittelyalueilla, erityisesti Afrikassa. Kaksi kovakuoriaislajia, jotka Nummelin on kerännyt Kibalen sademetsästä Ugandasta ovat saaneet tieteellisen nimensä hänen mukaansa: laakasittiäisiin kuuluva *Onthophagus nummelini* ja pikkupirkkoihin kuuluva *Scymnus nummelini*.

Hän on myös kirjoittanut kaksi tietokirjaa puolisonsa, tietokirjailija Iiris Kalliolan kanssa, ja ollut useissa kokoomatietokirjoissa mukana kirjoittajana.

Suomen Leijonan I luokan ritarimerkki.

## Lähteet
The Power of Love

**The Power of Love** voi tarkoittaa seuraavia:

* "The Power of Love", Frankie Goes to Hollywood -yhtyeen kappale vuodelta 1984
* "The Power of Love", Jennifer Rushin kappale vuodelta 1984
* "The Power of Love", Huey Lewis and the News -yhtyeen kappale vuodelta 1985.
Matti Nummelin

**Matti Nummelin** -nimisiä henkilöitä ovat: 

* Matti Numminen, *Matti Nummensalo* (1899–1988), suomalainen kirjailija
* Matti Nummelin (1927–2014), suomalainen kuvataiteilija
* Matti Nummelin (s. 1950), suomalainen eläintieteilijä, ympäristöalan neuvonantaja ja tietokirjailija.
Giles Radice

**Giles Heneage Radice** (4. lokakuuta 1936 – 25. elokuuta 2022) oli brittiläinen työväenpuolueen poliitikko, joka istui Yhdistyneen kuningaskunnan alahuoneessa vuosina 1973–2001 ja ylähuoneessa 2001–2022.

Radice syntyi Lontoossa ja vietti kahdeksan vuotta lapsuudestaan Intian Kalkutassa, jossa hänen isänsä työskenteli brittiläisen siirtomaahallinnon virkamiehenä. Suoritettuaan asepalveluksensa Coldstream Guards -rykmentissä hän opiskeli historiaa Oxfordin yliopiston Magdalen Collegessa ja valmistui vuonna 1961. Oxfordissa opiskellessaan hän liittyi työväenpuolueeseen. Hän työskenteli työväenpuolueen kansanedustajan Francis Noel-Bakerin avustajana.

Vuosien 1964 ja 1966 parlamenttivaaleissa Radice oli ehdolla alahuoneeseen Chippenhamin vaalipiiristä, muttei tullut valituksi. Vuonna 1966 hänet nimitettiin yleis- ja kunnallistyöntekijöiden GMWU-ammattiliiton tutkimusosaston johtajaksi. Radice valittiin alahuoneeseen Chester-le-Streetin vaalipiiristä vuonna 1973 käydyssä täytevaalissa. Vuoden 1983 vaaleissa vaalipiirin korvasi Durham Northin vaalipiiri, jota Radice siitedes edusti. Vuoden 1976 työväenpuolueen puheenjohtajavaalissa Radice kannatti puolueen puheenjohtajaksi Roy Jenkinsiä, vuonna 1980 Denis Healeytä ja vuonna 1983 Roy Hattersleytä. Vuosina 1983–1987 hän toimi työväenpuolueen varjohallituksessa opetusministerinä. Vuonna 1993 hän oli yksi puolueensa viidestä kansanedustajasta, jotka äänestivät Maastrichtin sopimuksen ratifioinnin puolesta, vaikka puolueen kansanedustajia oli ohjeistettu äänestämään tyhjää.

Vuonna 2001 Radice vetäytyi alahuoneesta, ja hänet aateloitiin paroniksi ja nimitettiin ylähuoneeseen.

Radice kuoli syöpään 25. huhtikuuta 2022.

## Lähteet
Hurrikaani Fiona

**Hurrikaani Fiona** oli vuoden 2022 Atlantin hurrikaanikaudella kuudes nimetty trooppinen myrsky ja kolmas hurrikaani. Viisiportaisella Saffirin-Simpsonin hurrikaaniasteikolla se saavutti korkeimmillaan neljännen asteen.

Fiona oli aktiivinen 14.–24. syyskuuta. Se kulki Karibialla, Bermudalla ja rantautui lopulta Kanadaan.

Myrsky saapui Puerto Ricoon 18. syyskuuta 1. asteen hurrikaanina tuoden mukanaan ennätysmäisiä sateita, mutavyöryjä ja tulvia. Sähköt ja vesi katkesivat lähes kaikilta saaren asukkailta. Ainakin 25 ihmistä kuoli joko suoraan tai eäsuorasti myrskyn vaikutuksena.

Hispaniolan saarella Fiona oli ensimmäinen hurrikaani vuoden 2004 jälkeen. 1300 ihmistä joutui jättämään kotinsa ja ainakin kaksi kuoli. 

Kanadan länsiosissa oli myrskytuulia ja kaatosateita, mutta ei juuri tulvia. Kaksi ihmistä huuhtoutui merelle ja kuoli.

## Lähteet
Painonnoston maailmanmestaruuskilpailut 2022

**Vuoden 2022 [[painonnosto]]n maailmanmestaruuskilpailut** järjestettiin 5.–16. joulukuuta 2022 Bogotássa, Kolumbiassa. Sekä miehet että naiset kilpailivat kymmenessä painoluokassa. Kiina voitti eri painoluokkien yhteistuloskilpailuissa kuusi kultamitalia sekä Kolumbia ja Thaimaa kaksi. Yhteen mestaruuteen ylsi kymmenen eri maata.

Kilpailut myönnettiin alun perin Kiinan Chongqingille mutta keväällä 2022 ne siirrettiin Kolumbian järjestettäväksi Kiinan koronavirusepidemiatilanteen vuoksi.

## Lähteet
Naval Station Norfolk Chambers Field

**Naval Station Norfolk Chambers Field**, eli **Chambers Field** , on Yhdysvaltain laivaston käyttämä sotilaslentokenttä Norfolkin laivastotukikohdan alueella. Se on nimetty kapteeni Washington Irving Chambersin mukaan. Kentän aikaisempi nimi oli **Naval Air Station Norfolk**. 

## Lähteet
Ukraina talviolympialaisissa 2022

**Ukraina** osallistui vuoden 2022 talviolympialaisiin Kiinan Pekingissä 45 urheilijan joukkueella.

Ukrainan lipunkantajat avajaisissa olivat freestylehiihtäjä Oleksandr Abramenko ja taitoluistelija Oleksandra Nazarova. Päättäjäisissä lipunkantaja oli ampumahiihtäjä Olena Bilosjuk.

Olympialaiset pidettiin Venäjän täysmittaista hyökkäystä Ukrainaan edeltäneen kriisin aikana. Ukrainan nuoriso- ja urheiluministeriö kehotti ukrainalaisurheilijoita välttämään venäläisiä ja suositteli olemaan antamatta haastatteluja venäjän kielellä.

Joukkueen ainoa mitalisti oli freestylehiihtäjä Oleksandr Abramenko, joka voitti hopeaa miesten hypyissä.

## Mitalistit

## Alppihiihto

## Ampumahiihto

;Miehet

;Naiset

;Sekajoukkue

## Freestylehiihto

## Kaukalopikaluistelu

## Lumilautailu

## Maastohiihto

;Miehet

;Naiset

;Sprintti

Valjantsina Kaminskaja jäi myöhemmin kiinni dopingin käytöstä.

## Mäkihyppy

## Ohjaskelkkailu

## Rattikelkkailu

Hunko jäi myöhemmin kiinni dopingin käytöstä.

## Skeleton

## Taitoluistelu

## Yhdistetty

## Lähteet
Painin maailmanmestaruuskilpailut 2022

**Painin maailmanmestaruuskilpailut 2022** järjestettiin 10.–18. syyskuuta 2022 Belgradissa, Serbiassa. Ohjelmassa olivat miesten kreikkalais-roomalainen paini, miesten vapaapaini ja naisten vapaapaini, ja niissä kussakin oli kymmenen painoluokkaa. Menestyneimmät maat olivat seitsemän kultaa voittaneet Yhdysvallat ja Japani. Yhdysvaltain kultamitaleista neljä tuli miesten vapaapainista ja Japanin kultamitaleista viisi naisten vapaapainista. Kreikkalais-roomalaisessa painissa Serbia voitti neljä kultamitalia, ja neljään kultaan kaikissa painimuodoissa yhteensä ylsi myös Turkki.

Belgradin piti alun perin isännöidä vuoden 2023 MM-kilpailuja, mutta Venäjän Krasnojarskille myönnetyt vuoden 2022 kilpailut siirrettiin Belgradiin urheilun kansainvälisen tuomioistuimen päätettyä, ettei Venäjä voi isännöidä kahteen vuoteen arvokilpailuja maan antidopingtoimintaan liittyvien epäselvyyksien vuoksi. Belgradin oli tarkoitus isännöidä jo vuoden 2020 MM-kilpailuja mutta ne peruttiin koronaviruspandemian vuoksi.

Venäläis- ja valkovenäläispainijoilta kiellettiin osallistuminen Belgradin MM-kilpailuihin Venäjän Ukrainaan tekemän hyökkäyksen vuoksi.

## Lähteet
Game of Thrones: Season 7

**Game of Thrones: Season 7** on *[[Game of Thrones]]* -televisiosarjan seitsemännen tuotantokauden soundtrack-albumi, joka julkaistiin 25. elokuuta 2017. Televisiosarjan musiikin on säveltänyt Ramin Djawadi.

## Julkaisu
Soundtrack-albumi julkaistiin 25. elokuuta 2017 digitaalisesti ja 29. syyskuuta CD-levynä. Vinyylilevynä albumi julkaistiin 17. marraskuuta 2017 ja sen kuvitettu erikoispainos Record Store Daynä viikkoa myöhemmin eli 24. marraskuuta.

## Vastaanotto
Sci-Fi Movie Pagen arvostelun mukaan albumi vastasi tasoltaan aiempien tuotantokausien soundtrackejä, mutta kappaleen ”Light of the Seven” veroista yksittäistä sävellystä ei tällä albumilla ole. Erityisesti kappaleet ”No One Walks Away from Me” ja ”Casterly Rock” sekä ”Spoils of War, Pt. 1” ja ”Spoils of War, Pt. 2” saivat kehuja.

Vuonna 2018 Djawadi voitti Emmy-palkinnon parhaasta musiikkisovituksesta televisiosarjassa työstään seitsemännen tuotantokauden viimeisessä jaksossa ”Lohikäärme ja susi”. Hän oli ehdolla myös saman vuoden Grammy-gaalassa parhaasta visuaaliseen mediaan tehdystä musiikista. Grammy-ehdokkuus oli televisiosarjan ensimmäinen. Tuotantokauden musiikki valittiin myös IFMCA-palkintoehdokkaaksi kategoriassa ”paras musiikki televisiosarjassa”.

## Kappaleet

# 
# 
# 
# 
# 
# 
# 
# 
# 
# 
# 
# 

# 
# 
# 
# 
# 
# 
# 
# 
# 
# 
# 
# 

## Lähteet
Silent Library Suomi

**Silent Library Suomi** on helmikuussa 2023 Star Channelilla alkanut japanilaisformaattiin *Silent Library* perustuva kilpailuohjelma, jossa julkisuuden henkilöt tuovat ystäviään Riku Rantalan pystyttämään kirjastoon, jossa heidän pitää suorittaa erilaisia haasteita mahdollisimman hiljaa kerryttääkseen hyväntekeväisyyspottia. 

## Ohjelman kulku
Joka jaksossa nähdään tyypillisesti julkkiksia, jotka ovat valinneet parhaita kavereita tai työtovereita mukaan ottamaan toisista mittaa ja kerryttämään valitsemaansa hyväntekeväisyysliiton rahapottia. Joka jaksossa nähdään yhteensä kuusi kilpailijaa.

Kierrosten jokaisen tehtävän alkuun jokaiselle joukkueen jäsenelle jaetaan yksi kuvakortti. Tämän jälkeen jokainen kääntää kortin yhtä aikaa, ja se, jonka kortissa on pääkallon kuva, joutuu kohtaamaan mitä eriskummallisimman tehtävän. Tämä tehtävä pitää kuitenkin tehdä hiirenhiljaa, jottei kirjastonhoitaja häiriinny. Mikäli tehtävien aikana jokin henkilö pitää liikaa ääntä, ohjelman kirjastonhoitajana toimiva Riku Rantala ei voi antaa palkintoa, kun taas onnistuneesta, mahdollisimman hiljaisesta suorituksesta tiimin hyväntekeväisyyspottiin tulee ennalta määrätyn määrän verran lisää rahaa. 

Pottiin voi kertyä joka kierroksella eri määrä rahaa, ja sen arvo nousee tehtävien edetessä ja vaikeutuessa.

## Lähteet
Linda Nosková

**Linda Nosková** (s. 17. marraskuuta 2004 Vsetín) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 40 lokakuussa 2023 ja nelinpelissä sijalla 160 lokakuussa 2022.

Syyskuussa 2020 Nosková sai villin kortin Prahan WTA 125 -turnauksen pääsarjaan, missä hävisi avauskierroksella maailmanlistan sijalla 170 olleelle Mayar Sherifille. Ensimmäisen kaksinpelin ITF-turnauksensa Nosková voitti Bratislavassa maaliskuussa 2021. Vuoden 2022 Ranskan avoimissa Nosková selvitti karsinnat ja eteni pääsarjaan, missä hävisi kolmieräisen ottelun maailmanlistan sijalla 12 ollutta Emma Raducanua vastaan. Touko-kesäkuussa pelatussa Makarskan WTA 125 -turnauksessa Nosková eteni välieriin. Heinäkuussa hän eteni välieriin Prahan WTA 250 -turnauksessa. Yhdysvaltain avoimissa Nosková selvitti karsinnat, mutta hävisi pääsarjan avauskierroksella Marie Bouzkoválle.

## Lähteet

## Aiheesta muualla
* 
*
Pariisi–Nizza-ajo 2022

**Pariisi–Nizza-ajo 2022** oli järjestyksessään 80. maantiepyöräilyn Pariisi–Nizza-ajo. Kahdeksan etappia sisältänyt kilpailu käytiin 6.–13. maaliskuuta 2022. Kilpailu kuului UCI World Touriin.

Primož Roglič voitti kilpailun 29 sekunnin erolla Simon Yatesiin, Daniel Martínez sijoittui kolmanneksi. Pistekilpailun voitti Wout van Aert, mäkikirikilpailun Valentin Madouas, nuorten kilpailun João Almeida ja joukkuekilpailun UAE Team Emirates.

## Etapit
Lähde: Pro Cycling Stats

## Tulokset
### 1. etappi

### 2. etappi

### 3. etappi

### 4. etappi

### 5. etappi

### 6. etappi

### 7. etappi

### 8. etappi

## Osallistuneet joukkueet
Lähde: Pro Cycling Stats

## Lähteet
Vaivan arvoista

**Vaivan arvoista**: Esseitä poikkeuskirjallisuudesta on Ville-Juhani Sutisen kirjoittama esseekokoelma, jossa hän tarkastelee kolmeatoista mutkikkaana pidettyä teosta. Teos sai Tietokirjallisuuden Finlandia -palkinnon 2022..

## Sisältö
* Esipuhe: Pitkien kirjojen pitkä vuosi
* Kirja(llisuude)npitäjän suuri uni: Arno Schmidt: *Zettel’s Traum* (*Bottom’s Dream*)
* Kadonnutta kirjailijaa etsimässä: Dorothy Richardson: *[[Pilgrimage (Dorothy Richardsonin kirja)|Pilgrimage]]*
* Saksitun ensyklopedian kaanon: Marguerite Young: *Miss MacIntosh, my darling*
* Matkalla lukemisesta: Robert Byron: *Europe in the Looking-Glass*, *Station*, *First Russia, then Tibet* ja *The road to Oxiana*
* Matka yhden maailman loppuun: Rebecca West: *Black lamb and grey falcon*
* Stalinin suuri taideteos: Ilja Ehrenburg: *[[Ihmisiä, vuosia, elämää]]*
* Cancel-kulttuuria neuvostotyyliin: Vasili Grossman: *Za pravoe delo* (*Stalingrad*)
* Ääne(e)n lukemisesta: F. M. Dostojevski: *[[Karamazovin veljekset]]*
* Virtahevon monologeja: Henry James: *Wings of the Dove*, *Ambassadors* ja *Golden bowl*
* Täydellinen epäonnistuminen: Irmari Rantamala: *Harhama*
* Kortelikapakan jumalainen näytelmä: Alan Moore: *Jerusalem*
* Raunioitunut kartano rajamaalla: 
** Joseph Roth: *Radetzky-marssi* (*Radetzkymarsch*)
** Bruno Schultz: *Kanelipuodit ja muita kertomuksia*
** Samuel Josef Agnon: *Yövieras* (*Ore'ah Nata Lalun*)
** Stefan Zweig: *Eilispäivän maailma* (Die Welt von Gestern*)
* Fiktion loppu: [[Uwe Johnson]]: *Jahrestage''
* Lähteet ja viitteet

## Lähteet
Esko Käräjäoja

**Esko Käräjäoja** (23. kesäkuuta 1864 Haapavesi – 27. marraskuuta 1935 Haapavesi) oli suomalainen Haapavedeltä kotoisin ollut poliisi ja maastohiihtäjä.

Haapaveden Jokivarrella Käräjäojan talossa syntynyt Esko Käräjäoja tuli 21-vuotiaana Haapaveden kirkonkylään Tähtelän majataloon rengiksi. Hän oli sitten komissionimaanmittari Claudelinin isäntärenkinä tämän omistamassa Niemen talossa, kunnes hän perusti oman Teikari-nimisen pienviljelystilansa Haapaveden Partaperälle mentyään naimisiin. Samoihin aikoihin hänet valittiin kyytirättäriksi, ja tätä tointa hän hoiti siihen asti, kunnes hänet valittiin poliisikonstaapeliksi.

Käräjäoja osallistui vuonna 1892 ensimmäisen kerran Oulun hiihtoihin, ja hän tuli 30 kilometrin hiihdossa neljänneksitoista. Seuraavana vuonna hän tuli Oulun hiihdoissa 30 ja 50 kilometrin matkoilla kolmanneksi. Juho Ritola oli ensimmäinen ja Juho Aitamurto toinen.

Vuonna 1896 Käräjäoja hiihti yhdessä Juho Ritolan ja Eetu Kääriän kanssa Haapavedeltä 220 kilometrin päähän Kuopioon, jossa he osallistuivat 30 kilometrin hiihtoon Käräojan tullessa kolmanneksi kilpailussa. Kuopiosta he hiihtivät 255 kilometrin matkan Oulaisten rautatieasemalle ja matkustivat junalla sieltä Ouluun osallistuakseen Oulun hiihtoon. Oulussa Käräjäoja tuli 60 kilometrin hiihdossa toiseksi. Käräjäoja osallistui vielä tämän jälkeen Antti Aitamurron kanssa Vaasassa pidettyihin hiihtokilpailuihin voittaen kilpailun. Käräjäojan kilpailu-ura kesti kaikkiaan noin viitisen vuotta, ja hän lopetti suurempiin kilpailuihin osallistumisen jo vuonna 1898.

Käräjäoja toimi yli 30 vuoden ajan Haapavedellä poliisina ja Haapajärven kihlakunnan kruununvoudin ulosottoapulaisena sekä hoiti maatilaansa. Käräjäoja toimi myös v.t. nimismiehenä ja oli Haapaveden kunnalliskodin, kirkonkylän kansakoulun, kunnansairaalan, osuuskaupan ja nuorisoseuran johtokunnan jäsenenä. Hän teki myös suksia ja sai niistä palkintoja Oulun suksinäyttelyissä. Haapaveteläiset hiihtäjäveteraanit Juho Ritola, Esko Käräjäoja ja Antti Ahola olivat kunniavieraina vuonna 1924 pidetyissä Salpausselän kisoissa. Käräjäoja kuoli 71-vuotiaana Haapavedellä keuhkokuumeeseen.

## Lähteet

## Aiheesta muualla
* Samuli Paulaharju: Ensimmäisiä hiihtomestareitamme, Suomen Urheilulehti, 4.12.1919, nro 48–50, s. 9, Kansalliskirjaston digitaaliset aineistot
* Esko Käräjäojasta ja kilpahiihdosta Suomen heimojen yhdistäjänä, Kaleva, 11.3.1939, nro 58, s. 5, Kansalliskirjaston digitaaliset aineistot
Antti Ahola

**Antti Ahola** (1874 – 13. kesäkuuta 1934 Haapavesi) oli suomalainen Haapaveden Vatjasjärveltä kotoisin ollut seppä ja maastohiihtäjä.

Ahola osallistui ensimmäisen kerran 30 kilometrin hiihtoon Oulussa vuonna 1892 mutta ei päässyt palkintosijoille. Vuonna 1894 hän oli jo tällä matkalla neljäs hävittyään kilpailun voittajalle Eetu Kääriälle vajaat viisi minuuttia. Ennen vuosisadan loppua Ahola pääsi jo kilpailussa kymmenen ensimmäisen joukkoon ja neljä kertaa palkintosijoille. Vuonna 1900 Ahola hävisi Oulun hiihdossa ainoastaan Otto Hepoaholle.

Ahola alkoi vuodesta 1900 alkaen kiertää kilpailuissa myös muualla Suomessa mutta ei menestynyt Etelä-Suomessa pidetyissä kilpailussa, ja Oulun hiihtoa hän ei voittanut kertaakaan. Hän tuli tunnetuksi pitkistä pieksuistaan, mustasta kuluneesta villapaidastaan ja vyöllä aina pitämästään tupesta. Oulun hiihdoissa Ahola tuli kuusitoista kertaa yhdeksänneksi tai sitä paremmalle sijalle. Vuonna 1901 hän oli Tampereella 30 kilometrin hiihdossa viides, pääsi 80 kilomatrin Oulu-Raahe-hiihdossa neljänneksi ja 30 kilometrin hiihdossa Oulussa tuli toiseksi ajalla 1.47.07. Oulusta Ahola hiihti sitten Tornioon ja voitti siellä hiihtokilpailun ja sadan markan rahapalkinnon. Paluumatkan Torniosta Ouluun ja Oulaisista takaisin Haapavedelle Ahola teki hiihtäen.

Vuonna 1902 Ahola jäi Tampereella viidenneksi, ja Viipurissa hän jäi suojakelin vuoksi yhdenneksitoista. Oulun hiihdoissa hän jäi viidenneksi ja sai 10 markan rahapalkinnon. Hän hiihti sitten Oulusta Kajaanin, jossa pidetyissä hiihdoissa hän hävisi  Antti Aitamurrolle. Vuonna 1905 Ahola osallistui Östersundissa Ruotsissa Pohjoismaisten kisojen 60 kilometrin hiihtoon yhdessä Heikki Vesan kanssa ja voitti kilpailun. Oulun hiihdoissa hän hävisi kuitenkin ensikertalaiselle Matti Koskenkorvalle, joka hänkin oli kotoisin Haapavedeltä. Ahola osallistui Oulun hiihtoihin vuoteen 1908 saakka ja pääsi joka kerta palkinnoille. Helsingissä pidetyiltä talviurheilupäiviltä hän toi palkintona ompelukoneen vaimolleen. Vuonna 1913 Ahola osallistui vielä 60 kilometrin hiihtoon karsittaessa Östersundiin lähetettäviä Pohjois-Suomen hiihtäjiä. Hän tuli neljänneksi hävittyään vain toista minuuttia voittajalle. Ahola teki viimeisen kilpailumatkansa Ruotsiin mutta ei osallistunut siellä hiihtoon olkapäävamman vuoksi.

Kilpailu-uransa lopetettuaan Ahola teki sepäntöitä, oli hevosmiehenä ja viljeli 60 tynnyrinalan peltojaan sekä kävi metsästämässä. Haapaveteläiset hiihtäjäveteraanit Juho Ritola, Esko Käräjäoja ja Antti Ahola olivat kunniavieraina vuonna 1924 pidetyissä Salpausselän kisoissa. Antti Ahola kuoli vaikeaan sairauteen 59-vuotiaana Haapavedellä kesäkuussa 1934.

## Lähteet

## Aiheesta muualla
* Samuli Paulaharju: Ensimmäisiä hiihtomestareitamme, Suomen Urheilulehti, 4.12.1919, nro 48–50, s. 9, Kansalliskirjaston digitaaliset aineistot
Strontiumkromaatti

**Strontiumkromaatti** (SrCrO4) on strontium- ja kromaatti-ionien muodostama epäorgaaninen ioniyhdiste. Yhdistettä käytetään väriaineena. 

## Ominaisuudet, valmistus ja käyttö
Huoneenlämpötilassa strontiumkromaatti on keltaista kiteistä ainetta. Yhdisteen alkeiskoppi on monokliininen. Aine liukenee vain hieman veteen, mutta liukenee paremmin happoihin. Strontiumkromaatti on voimakas hapetin ja karsinogeenista. 

Strontiumkromaattia valmistetaan saostamalla vesiliukoisten strontiumsuolojen liuoksista kromaattien avulla tai strontiumhydroksidin ja kromihapon reaktiolla.

Strontiumkromaattia käytetään väriaineena taiteilijaväreissä, PVC-muovin värjäämiseen sekä erityisesti alumiinin korroosionestomaaleissa.

## Lähteet
Edvard Kääriä

**Edvard Kääriä** (20. marraskuuta 1871 Haapavesi – 19. kesäkuuta 1934 Sotkamo) oli suomalainen kauppias ja maastohiihtäjä.

Kääriä kävi Oulun kauppakoulun ja toimi kaupanhoitajana Ylivieskassa ja Kärsämäellä.

Kääriä osallistui Oulun hiihtoihin ensimmäisen kerran vuonna 1892 ja sijoittui kolmanneksi 10 kilometrin matkalla. Hän voitti Oulun hiihtojen 30 kilometrin matkan vuosina 1894 ja 1895, ja ajat olivat 2.20.19 ja 2.18.54. Näillä hän löi Juho Ritolan ja Juho Aitamurron nimissä olleet ennätykset. Viimeisen kerran Kääriä osallistui Oulun hiihtoihin keväällä 1899, jolloin hän voitti 10 kilometrin matkan.

Kilpailu-uransa jälkeen Kääriä oli kauppiaana ensin Piippolassa, vuodesta 1904 Kajaanissa ja vuodesta 1921 Sotkamossa Tähtelän kauppakartanossa. Vuonna 1927 hän siirtyi joksikin aikaa Suomen Maatalous-Osake-Pankin Sotkamon haarakonttorin johtajaksi mutta joutui sitten eroamaan tehtävästä sairauden vuoksi. Viimeiset vuotensa Kääriä asui Lahtela-nimisellä huvilallaan Kaitaansalmen virran rannalla. Hän oli käynnistämässä ensimmäisiä Vuokatin hiihtoja.

Kääriä oli Kajaanin kaupunginvaltuuston ja Sotkamon kunnanvaltuuston jäsenenä. Hän toimi Kajaanin talonomistajayhdistyksen ja Sotkamon reitin liikenneosuuskunnan johtokuntien puheenjohtajana ja kuului Sotkamossa suojeluskunnan esikuntiin. Kajaanissa hän toimi kymmenen vuoden ajan VPK:n päällikkönä, ja Suomen sisällissodan aikana hän oli Kajaanissa piiri-intendentuurin varusvaraston hoitajana.

## Lähteet

## Aiheesta muualla
* Samuli Paulaharju: Ensimmäisiä hiihtomestareitamme, Suomen Urheilulehti, 4.12.1919, nro 48–50, s. 9, Kansalliskirjaston digitaaliset aineistot
* Oulun hiihdon 50-vuotisjuhlapäivä tänään, Aamulehti, 12.3.1939, nro 69, s. 13, Kansalliskirjaston digitaaliset aineistot
Vinice Mabansag

**Vinice Mabansag** (s. 15. marraskuuta 2022) on filippiiniläinen tyttö, jonka Yhdistyneet kansakunnat nimesi virallisesti maailman kahdeksanneksi miljardinneksi ihmiseksi. Hän syntyi aamuyöllä kello 1.29, jolloin YK oli laskenut kahdeksannen miljardinnen ihmisen syntyvän. Edellinen miljardis ihminen syntyi 11 vuotta aiemmin.

## Lähteet
SOS (SZA:n albumi)

**SOS** on yhdysvaltalaislaulaja SZA:n toinen studioalbumi. Se julkaistiin Top Dawg Entertainmentin kautta 9. joulukuuta 2022.

## Tausta
*SOS* on SZA:n toinen albumi, jota edelsi vuonna 2017 julkaistu *[[Ctrl (SZA:n albumi)|Ctrl]]*. SZA teki esikoisalbumilla läpimurtonsa: se myi triplaplatinaa ja sai neljä Grammy-ehdokkuutta.

Albumin kansikuvassa SZA istuu valkoisella ponnahduslaudalla meren äärellä. Kansikuvaa on inspiroinut veneilemässä olleesta prinsessa Dianasta otettu vastaavanlainen valokuva. Kuva otettiin Portofinossa vuonna 1997, päiviä ennen Dianan kuolemaa. SZA:n mukaan häntä puhutteli valokuvassa Dianan eristyneisyys, jonka hän halusi välittää myös omaan teokseensa.

## Musiikki
Albumi on musiikkityyliltään monipuolinen. Sen kappaleet edustavat modernia R&B:tä, johon on yhdistetty indie rockia, vaihtoehtorockia, trapmusiikkia, räppiä, folkia, grungea ja elektronista tanssimusiikkia. Kappaleissa on kuultavissa myös vivahteita countrymusiikista ja muusta valtavirran suosimasta amerikkalaisesta musiikista.

SZA on sanonut albumin kertovan sydämen särkymisestä, neuvottomuudesta ja vihasta.

## Vastaanotto
Metacriticin mukaan albumi on saanut ”yleistä ylistystä” musiikkikriitikoilta. Se oli saanut 20 arvostelussa keskimäärin 90 pistettä sadasta. Toukokuussa 2023 albumi oli sivuston mukaan vuonna 2022 julkaistuista albumeista viidenneksi parhaiten arvioitu. 

*[[Soundi]]n* arvostelussa albumia kuvailtiin persoonalliseksi ja sen kappaleiden sanoituksia albumin vahvuudeksi.

Albumi voitti parhaan progressiivisen R&B-albumin Grammy-palkinnon. Sen kappaleista ”Snooze” palkittiin parhaana R&B-kappaleena ja ”Ghost in the Machine”, jolla vierailee Phoebe Bridgers, parhaana pop-duo/ryhmäesityksenä.

### Arvostelut
* *[[Pitchfork]]*: 8,7/10,0
* *[[Soundi]]*: 
* *[[The Daily Telegraph|The Telegraph]]*: 

## Kaupallinen menestys
Albumi debytoi ensimmäisellä sijalla yhdysvaltalaisella Billboard 200 -albumilistalla ja oli listan kärjessä yhteensä kymmenen viikkoa. Ensimmäisen viikon aikana  sitä myytiin 315 tuhatta albumiyksikköä vastaava määrä ja albumia toistettiin musiikkipalvelu Spotifyssa 345 miljoonaa kertaa. Kuudennella viikolla albumista tuli pisin listan kärjessä pysynyt R&B-albumi Usherin vuonna 2004 julkaistun *[[Confessions]]*-albumin jälkeen, ja SZA:sta tuli Adelen ja Taylor Swiftin ohella ainoa naisartisti, jonka albumi oli viettänyt ensimmäisellä sijalla vähintään kuusi viikkoa tammikuun 2010 jälkeen. Helmikuussa 2025 Recording Industry Association of America palkitsi albumin kuusinkertaisella platinalevyllä kuudesta miljoonasta myydystä albumiyksiköstä Yhdysvalloissa.

Isossa-Britanniassa *SOS* ylsi parhaimmillaan albumilistan toiselle sijalle. Albumi oli myynyt platinaa helmikuuhun 2024 mennessä.

### Myynti ja myyntipalkinnot

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Motomami

**Motomami** on espanjalaislaulaja Rosalían kolmas studioalbumi. Se julkaistiin Columbia Recordsin kautta 18. maaliskuuta 2022. Kuusi kuukautta myöhemmin albumista julkaistiin bonuskappaleita ja remixejä sisältävä laajennettu versio *Motomami +*.

Albumi sijoittui parhaimmillaan yhdysvaltalaisen Billboard 200 -albumilistan sijalle 33. Se voitti parhaan latinorockin tai vaihtoehtorockin Grammy-palkinnon sekä neljä Latin Grammy -palkintoa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Filippo Coletti

**Filippo Coletti** (toukokuu 1811 Anagni – 13. tammikuuta 1894 Anagni) oli italialainen oopperalaulaja, joka oli äänialaltaan baritoni. Hän suosi uransa alkuvaiheissa Vincenzo Bellinin ja Gaetano Donizettin rooleja. Sittemmin hän erikoistui Giuseppe Verdin ohjelmistoon. Hän kuitenkin tulkitsi myös muun muassa Gioacchino Rossinin oopperaosia vielä uransa loppuvaiheissa.

Coletti opiskeli musiikkia ensin Roomassa ja sitten Alessandro Bustin johdolla Napolissa. Hän debytoi Napolissa kaudella 1834–1835. Sittemmin hän lauloi eri puolilla Italiaa, Lissabonissa, Lontoossa, Pariisissa, Wienissä, Pietarissa, Madridissa ja Yhdysvalloissa. Coletti oli esiintyjänä muun muassa Wolfgang Amadeus Mozartin *[[Don Giovanni]]n* Lissabonin-ensiesityksessä. Venetsiassa hän oli mukana kantaesittämässä Giovanni Battista Ferrarin oopperaa *Candiano*. Giovanni Pacini loi Colettia varten Zampardin roolin oopperassa *La fidanzata corsa*, jota tämä oli kantaesittämässä 10. joulukuuta 1842.

Coletti osallistui Giuseppe Verdin oopperoista *[[Alzira]]n* (1845) ja *[[I masnadieri]]n* (1847) kantaesityksiin. Hän jatkoi esiintymistä 1860-luvun loppuun.

## Lähteet
Elina Annola

**Elina Annola** (s. 1985 Laihia) on suomalainen kirjailija sekä äidinkielen ja kirjallisuuden opettaja. Hänen kaksi ensimmäistä romaaniaan *Kunnes kukkivat puut* ja *Kaikki lokakuun taivaat* julkaistiin vuonna 2022. Kolmas romaani *Luopuneet* ilmestyi vuonna 2024.

Annola on opiskellut suomen kieltä, kotimaista kirjallisuutta ja luovaa kirjoittamista Turun yliopistossa. Hän opettaa suomen kieltä monikulttuurisessa koulussa.

## Tuotanto

* *Kunnes kukkivat puut* (Bazar 2022) 
* *Kaikki lokakuun taivaat* (Bazar 2022) 
* *Luopuneet* (Teos 2024) 

## Lähteet

## Aiheesta muualla

* Elina Annolan kotisivu
Mohammed Barkindo

**Mohammed Sanusi Barkindo** (20. huhtikuuta 1959 – 5. heinäkuuta 2022) oli nigerialainen poliitikko. Elokuun alusta 2016 kuolemaansa asti hän toimi öljynviejämaiden järjestön (OPEC) pääsihteerinä.

Barkindo toimi aiemmin OPECin vastaavana pääsihteerinä vuonna 2006.

## Varhainen elämä ja koulutus
Barkindo syntyi 20. huhtikuuta 1959 Nigerian Yolassa. Barkindo suoritti valtiotieteen kandidaatin tutkinnon vuonna 1981 ja kauppatieteiden maisterin tutkinnon vuonna 1991.

## Kuolema
Barkindo kuoli Nigerian pääkaupungissa Abujassa 63-vuotiaana 5. heinäkuuta 2022.

## Lähteet
Kari Nordheim-Larsen

**Kari Nordheim-Larsen** (s. 23. kesäkuuta 1948 Nome) on norjalainen työväenpuolueen poliitikko. Hän toimi Norjan kehitysapuministerinä 1992–1997.
## Lähteet

## Aiheesta muualla
* ''Kari Nordheim-Larsen'' Norjan suurkäräjien verkkosivuilla